Keskustelu:Lahden ammattikorkeakoulun liiketalouden ala

message: Yhden ammattikorkeakoulun yksi koulutusohjelma ei mielestäni täytä Wikipedian merkittävyyskäytäntöjä. Mahdollisesti voisi yhdistää Lahden ammattikorkeakouluun. --MKFI 1. lokakuuta 2011 kello 12.58 (EEST)
Artikkeli käsittelee Lahden liiketalouden alan opetuksyksikköä ja sen useita koulutusohjelmia, ei vain yhtä. Kyseessä on siis koko liiketalouden alan opetusyksikön toiminta Lahdessa.
Tiinatuuliak 1. lokakuuta 2011 kello 14.54 (EEST)
replies: text: Liiketalouden alan opetusyksikön toiminta Lahdessa ei ansaitse omaa tietosanakirja-artikkelia. Mainostakaa itseänne omilla sivuillanne. --Esamatti1 1. lokakuuta 2011 kello 21.35 (EEST)
Eri ammattikorkeakoulujen yksiköillä on usein oma historiansa itsenäisinä oppilaitoksina, eli esim. tekniikan koulutusyksiköt taitavat poikkeuksetta olla entisiä teknillisiä oppilaitoksia, joiden merkittävyys riittäisi. En tiedä Lahdesta tai liiketalouden alasta, mutta sieltä voisi jotain yrittää löytää. --Otrfan 1. lokakuuta 2011 kello 21.54 (EEST)

text: Tässä on jotain historiasta. Lahden kauppaoppilaitos kävisi varmaan aiheeksi, mutta silloin artikkelin fokuksen pitäisi olla historiassa. -Ochs 1. lokakuuta 2011 kello 22.11 (EEST)
Ehkä ei tarvitse kuitenkaan mistään mainostamistarkoituksesta puhua. Loin tämän artikkelin osana ko. koulusta saatua projektia. En siis itse ole mikään koulun virallinen edustaja. En ajatellut, että tämä artikkeli olisi varsinaisesti mitätön, sillä esimerkiksi Lahden Ammattikorkeakoulun Muotoilu- ja taideinstituuteille (jotka ovat Lahden Ammattikorkeakoulun koulutusyksikköjä) on omat sivunsa. Omat sivunsa, joiden tarpeellisuuden voisi yhtälailla kyseenalaistaa, on myös Lahden Ammattikorkeakoulun innovaatiokeskukselle. Vaikka kauppaopetusta on ollut Lahdessa jo historiaksi asti, ei minulle ensimmäisenä juolahtanut mieleen kirjoittaa artikkelia nimellisesti Lahden Kauppaoppilaitoksesta, jota ei ole ollut olemassa enää vuosikymmeniin. Hyvä pointti on kuitenkin siinä, että pitkästä historiasta voisi olla enemmän tietoa artikkelissa.Tiinatuuliak 3. lokakuuta 2011 kello 08.53 (EEST)

text: Pakko myöntää, että merkittävyyslinjauksissa on pientä horjuntaa tässä aihepiirissä. Lahden taideinstituutti ja Muotoiluinstituutti sisältävät historiaosuuden, joista merkittävyys käy paremmin ilmi. Lahden ammattikorkeakoulun Innovaatiokeskus on taas käsittämätöntä mainoshöttöä, joka tekisi mieli poistaa samantien. Jos meillä ei ole linjausta asiasta, niin äänestys voisi olla paikallaan. edit: poistin Innovaatiokeskuksen. --Otrfan 3. lokakuuta 2011 kello 09.00 (EEST)
Jahka aamukiireiltäni ennätän, luon tähän artikkeliin oman historiaosuutensa. Lahden liiketealouden alalla, entisellä Lahden Kauppaoppilaitoksella, on kuitenkin historiaa vuodesta 1910 lähtien. Vertailun vuoksi Lahden Taideinstituutti on perustettu vuonna 1971. Kenties se muuttaa tämän artikkelin merkittävyyttä.Tiinatuuliak 3. lokakuuta 2011 kello 09.50 (EEST)
En tajua, mikä tässä artikkelissa on niin merkityksetöntä, ettei sitä voisi sallia. Kyseessä on ihan asiallinen artikkeli eikä todellakaan mikään mainospuhe. Täältä löytyy niin paljon turhempiakin sivuja...  Säilytettävä  –Elomtopi 3. lokakuuta 2011 kello 13.21 (EEST)
Historia osuus on päivitetty tässä jokin aikaa sitten. Jos rinnastetaan tämä artikkeli muihin Lahden Ammattikorkeakoulujen artikkelit omaaviin koulutusyksiköihin, joilla on oma historiansa, en näe syytä sille miksei Lahden liiketalouden alan artikkelilla olisi sijaansa Wikipediassa. Säilytettävä  –Tiinatuuliak 3. lokakuuta 2011 kello 13.32 (EEST)
Kun kauppaoppilaitoksen historia tuli selville ja on artikkelissa, kelpaa minullekin. . --MKFI 3. lokakuuta 2011 kello 16.11 (EEST)
Merkittävä tai ei niin artikkelin sisältö on monin osin kopioitu sanasta sanaan ammattikorkeakoulun sivuilta, mikä ei luonnollisesti ole käytäntöjen mukaista. Esimerkiksi Kansainvälisyys-osio täältä ja Historia-osio täältä. --Jusb 3. lokakuuta 2011 kello 23.40 (EEST)
Muokkasin tekstiä siten, ettei se näytä aivan suoraan sivuilta kopioidulta. Toivottavasti kelpaa nyt. --Elomtopi 4. lokakuuta 2011 kello 09.20 (EEST)
En löytänyt historiasta tietoa sen viljavammin mistään ja minusta asiat oli esitetty niin tiivisti koulun omilla sivuilla, että en nähnyt tarvetta lähteä muokkamaan tekstiä kovin kummoisesti, varsinkaan kun siinä ei ole juuri mitään mistä lähteä muokkaamaan. Yritin muokata historia tiivistelmää enemmänkin ennen kuin laitoin sen tähän artikkeliin, mutta totesin sen kielellisyyden kärsivän. Haluan kyllä huomauttaa, että teksti ei ollut sanasta sanaan _aivan_ sama kuin alkuperäisessä historiaosuudessa koulun sivuilla, hyvin samankaltainen kylläkin. Koska olemme saaneet tehtävänannon tähän projektiin Liiketalouden alalta, en nähnyt rikkovani kovinkaan pahasti tekijänoikeuksia kun otin Kansainvälisyyteen liittyvät tiedot koulun Internetsivuilta. Alkuperäisenä tarkoituksena oli muokata artikkelin sisältöä myöhemmin ryhmässä parempaan suuntaan ja aluksi luoda vain ns. raakaversio.Tiinatuuliak 4. lokakuuta 2011 kello 14.36 (EEST)
Yleisen linjan mukaisesti pois. Voidaan yhdistää ammattikorkean artikkeliin, linjoilla ei ole itsenäistä merkittävyyttä. --Jannex 4. lokakuuta 2011 kello 15.05 (EEST)

text: "Täältä löytyy niin paljon turhempiakin sivuja..." -perustelu on kaikessa subjektiivisuudessaan kerrassaan ala-arvoinen. Mielestäni arveluttavin piirre tässä artikkelissa on, että se mahdollisista päinvastaisista väitteistä huolimatta vaikuttaa mainospuheelta. Varsinkin tuo "Kansainvälisyys"-osio, joka on suoraan kopioitu koulun sivustosta, sisältää kaikki ne kansainvälisyysjorinat, joita jokainen ammatti- tai korkeakoulu toistelee. Eihän kansainvälisyydessä mitään pahaa ole, mutta klisee on klisee. ¨Neander 4. lokakuuta 2011 kello 16.27 (EEST)
Keskustelussa on jo aiemmin kertaalleen todettu, että mitään yleistä linjaa tätä asiaa koskien ei ole. Onko parempi poistaa koko Kansainvälisyys osio, vai teenkö siitä vain vähempisanaisen ja vähemmän kuvaavan? Tarkoitusperänä ei ole ollut minkäänlainen mainostaminen. Missä menee mainostavuuden raja? Onko oikein että esimerkiksi Muotoiluinstituutti tuo esille omassa artikkelissaan kuuluisia alumnejaan tai mainettaan? Onko mainostamista se, että kerrotan hyvästä maineesta tai tunnettuvuudesta? Olen hämmentynyt. Itse en tällaisia asioita heti mainostavuuteen yhdistäisi, mutta jos asiaa aletaan tonkia, on maineen pönkittämistä tai ns. mainostamista varmaan jokaisen laitoksen artikkeleissa. Tiinatuuliak 4. lokakuuta 2011 kello 16.31 (EEST)

text: Tällaisenaan Kansainvälisyys-osio on tyypillistä unelmahöttöä, jota löytyy kaikkialta. Jos ei ole kertoa konkreettisista linjakohtaisista saavutuksista kansainvälisyyden saralla, olisi varmaan parempi jättää pois. Mielestäni muotoiluinstituuttia käsittelevän artikkelin vahvuuksia on juuri se, että heillä on esittää komea määrä mediassa noteerattuja alumneja. Hedelmistään puu tunnetaan, jne. Liiketalous on varmaan vähän huonommassa asemassa alumnien tunnettuuden suhteen. Hämmentyneet kysymyksesi ovat sinänsä sympaattisia avauksia jopa etiikan puolelle, enkä halua ottaa ehdotonta kantaa artikkelin merkittävyyteen. Joka tapauksessa painopisteen tulisi olla historiassa ja saavutuksissa. ¨Neander 4. lokakuuta 2011 kello 17.29 (EEST)
Kyllä tämä minusta on historiansa perusteella selvästi merkittävä: 100-vuotias keskiasteen oppilaitos. Poistin merkittävyysmallineen.--Tanár 4. lokakuuta 2011 kello 20.46 (EEST)
thread_title: Merkittävyys

message: Nykyinen artikkelin nimi "Liiketalouden ala (Lahti)" kuulostaa ainakin minun korvaani oudolta. Eikö artikkelin nimi voisi olla "Lahden ammattikorkeakoulun liiketalouden ala" - vai miten tuo opinahjo oikein itseään kutsuu? --Aulis Eskola 4. lokakuuta 2011 kello 21.53 (EEST)
replies: text: Ainakin tuo jälkimmäinen määrittelisi artikkelin kohteen yksiselitteisesti, mitä nykyinen nimi ei oikein tee. Yliopistopuolella ainakin yliopistojen tiedekuntia ja osakuntia näkyy myös nimetyn juuri noin (esim. Turun yliopiston humanistinen tiedekunta, eikä Humanistinen tiedekunta (Turku)).--Urjanhai 4. lokakuuta 2011 kello 21.59 (EEST)
Nimi on kyllä minustakin aika epämääräinen. Iskin sen artikkeliin otsikoksi, koska tuo nimi kummitteli täällä wikipediassa Lahden Ammattikorkeakoulun wikisivulla jo ennen kuin tein koko artikkelin. Nappasin sen sieltä lähtökohdakseni. Olen koulun nimitysasian kanssa hieman kadoksissa, koska Liiketalouden ala on nimitys jota ko. oppilaitoksesta yleisesti käytetään, mutta kyllä Aulis Eskolan nimiehdotus on huomattavasti selkeämpi. Tapahtuuko nimenvaihdos "siirrä" kohdan kautta? Saattaa olla hölmö kysymys, mutta en arvaa mennä siirtelemään ellen ole ihan varma, että nimenmuutos kuuluu tehdä sitä kautta.Tiinatuuliak 5. lokakuuta 2011 kello 09.19 (EEST)

text: Se tapahtuu siirrä-toiminnolla, ja toiminto on käyttäjän käytettävissä noin neljän päivän päästä tunnuksen luomisesta. (Sikäli kuin tästä nyt katsotaan vallitsevan yksimielisyys, mutta kun vastaavia nimityksiä on yliopistopuolellakin, jossa oppilaitoksen sisällä puhutaan esim. "humanistisesta tiedekunnasta", mutta oppilaitoksen ulkopuolella esim. "Turun yliopiston humanistisesta tiedekunnasta", niin ainakin itse arvelisin että siirto voisi olla tuon mallin mukaan perusteltu. - Ja jos ei olla tyytyväisiä, niin aina voi siirtää takaisin, joskus voi silloin tarvita ylläpitäjien apua, mutta useimmissa tapauksissa siirron voi tehdä kuka tahansa rekisteröitynyt käyttäjä, jos tunnus on ollut muutaman päivän.)--Urjanhai 5. lokakuuta 2011 kello 12.42 (EEST)

text: Tai toinen vaihtoehtohan olisi Liiketalouden ala (Lahden ammattikorkeakloulu), mutta siitä voi tehdä myös ohjauksen, ja tarvittaessa artikkeli on siirrettävissä ohjauksen päälle. Sehän on siitä hyvä, että kun kirjoittaa etsi-kenttään "Liiketalouden ala2, niin tämänalkuisia artikkelin niomiä tarjotaan.--Urjanhai 5. lokakuuta 2011 kello 12.49 (EEST)
thread_title:  Artikkelin nimi